Zásady ochrany osobných údajov

Tieto Zásady ochrany osobných údajov (ďalej len „Zásady") upravujú spracúvanie osobných údajov fyzických osôb v súlade s nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (všeobecné nariadenie o ochrane údajov; ďalej len „Nariadenie" alebo „GDPR"), so zákonom č. 18/2018 Z. z. o ochrane osobných údajov a o zmene a doplnení niektorých zákonov (ďalej len „zákon o ochrane osobných údajov") a s ďalšími všeobecne záväznými právnymi predpismi Slovenskej republiky a Európskej únie.


PRVÁ ČASŤ
ZÁKLADNÉ USTANOVENIA


Článok I
Úvodné ustanovenia


(1) Prevádzkovateľ pristupuje k osobným údajom dotknutých osôb zodpovedne, profesionálne a s náležitou starostlivosťou a spracúva ich výlučne v rozsahu, na účely a po dobu, ktoré sú nevyhnutné na dosiahnutie legitímneho cieľa spracúvania.

(2) Prevádzkovateľ uplatňuje zásadu minimalizácie údajov; získava od dotknutej osoby iba tie osobné údaje, ktoré skutočne potrebuje na riadne poskytnutie svojich služieb, plnenie zmluvných záväzkov a splnenie zákonných povinností.

(3) Prevádzkovateľ neposkytuje osobné údaje tretím stranám na ich vlastné marketingové účely a nepredáva ich.

(4) Tieto Zásady sú záväzné pre všetky spracovateľské operácie vykonávané prevádzkovateľom v súvislosti s prevádzkou webového sídla a poskytovaním jeho služieb. Tvoria neoddeliteľnú súčasť súboru právnych dokumentov prevádzkovateľa dostupných na webovom sídle.


Článok II
Prevádzkovateľ a kontaktné údaje


(1) Prevádzkovateľom osobných údajov v zmysle čl. 4 bod 7 Nariadenia je:
ERDO Slovensko, s. r. o. so sídlom Šrobárova 2668/27, 058 01 Poprad, Slovenská republika, IČO: 53 849 051, DIČ: 2121695323, zapísaná v Obchodnom registri Okresného súdu Prešov, oddiel: Sro, vložka č. 50954/P (ďalej len „prevádzkovateľ").

(2) Dotknutá osoba môže prevádzkovateľa vo veciach ochrany osobných údajov a uplatnenia svojich práv kontaktovať:
(a) elektronickou poštou na adrese info@erdoportal.sk,
(b) písomne na adrese sídla prevádzkovateľa uvedenej v ods. 1.

(3) Prevádzkovateľ neurčil zodpovednú osobu podľa čl. 37 Nariadenia, keďže mu táto povinnosť zo zákona nevyplýva. Vo všetkých záležitostiach ochrany osobných údajov koná priamo prevádzkovateľ prostredníctvom kontaktných údajov podľa ods. 2.


Článok III
Vymedzenie pojmov


(1) Na účely týchto Zásad sa rozumie:
(a) osobnými údajmi akékoľvek informácie týkajúce sa identifikovanej alebo identifikovateľnej fyzickej osoby,
(b) dotknutou osobou identifikovaná alebo identifikovateľná fyzická osoba, ktorej osobné údaje sa spracúvajú,
(c) spracúvaním akákoľvek operácia alebo súbor operácií s osobnými údajmi (najmä získavanie, zaznamenávanie, uchovávanie, používanie, sprístupnenie a likvidácia),
(d) sprostredkovateľom fyzická alebo právnická osoba, ktorá spracúva osobné údaje v mene prevádzkovateľa,
(e) príjemcom fyzická alebo právnická osoba, ktorej sa osobné údaje poskytujú,
(f) službami poskytovanie digitálnych dátových produktov (analytické dokumenty o realitnom trhu v elektronickej podobe) a súvisiacich činností prostredníctvom webového sídla.

(2) Pojmy, ktoré nie sú v týchto Zásadách osobitne vymedzené, majú význam podľa Nariadenia a zákona o ochrane osobných údajov.


DRUHÁ ČASŤ
SPRACÚVANIE OSOBNÝCH ÚDAJOV


Článok IV
Kategórie spracúvaných osobných údajov


(1) Prevádzkovateľ spracúva v závislosti od konkrétnej činnosti najmä tieto kategórie osobných údajov:
(a) identifikačné údaje – meno a priezvisko, prípadne obchodné meno a identifikačné údaje podnikateľa (vrátane identifikačného čísla organizácie a daňového identifikačného čísla, ak ide o objednávateľa, ktorý je podnikateľom),
(b) kontaktné údaje – e-mailová adresa, telefónne číslo,
(c) adresné a fakturačné údaje – adresa, prípadne sídlo alebo miesto podnikania, štát, mesto, poštové smerovacie číslo a ďalšie údaje nevyhnutné na vystavenie účtovného dokladu,
(d) údaje o objednávke a plnení – predmet objednávky, zvolená lokalita pri analytických produktoch, cena a súvisiace transakčné údaje,
(e) údaje súvisiace s platbou – bezpečné metaúdaje o vykonanej platbe potrebné na jej identifikáciu a zaúčtovanie; údaje o platobnej karte prevádzkovateľ nezískava ani neuchováva,
(f) údaje z komunikácie – obsah správ, dopytov a podaní zaslaných prevádzkovateľovi,
(g) technické a prevádzkové údaje – najmä IP adresa a obdobné technické identifikátory potrebné na zabezpečenie a prevádzku služby.

(2) Prevádzkovateľ nespracúva osobitné kategórie osobných údajov podľa čl. 9 Nariadenia (tzv. citlivé údaje). Dotknutá osoba je povinná zdržať sa uvádzania takýchto údajov vo voľných textových poliach; prevádzkovateľ nezodpovedá za údaje, ktoré dotknutá osoba poskytne nad rámec požadovaného rozsahu z vlastnej iniciatívy.

(3) Poskytnutie osobných údajov označených pri jednotlivých formulároch ako povinné je nevyhnutnou podmienkou na vybavenie dopytu, uzavretie a plnenie zmluvy alebo splnenie zákonnej povinnosti. Bez ich poskytnutia nie je prevádzkovateľ schopný príslušnú činnosť vykonať.


Článok V
Účely a právne základy spracúvania


(1) Prevádzkovateľ spracúva osobné údaje vždy na vopred vymedzený, výslovne uvedený a oprávnený účel a na zodpovedajúcom právnom základe.

(2) Hlavnými účelmi spracúvania a im prislúchajúcimi právnymi základmi sú:
(a) vybavenie dopytu a komunikácia s dotknutou osobou – na právnom základe súhlasu dotknutej osoby podľa čl. 6 ods. 1 písm. a) Nariadenia, prípadne vykonania opatrení pred uzatvorením zmluvy podľa čl. 6 ods. 1 písm. b) Nariadenia, ak dopyt smeruje k uzavretiu zmluvy,
(b) uzavretie a plnenie zmluvy, dodanie digitálneho obsahu a súvisiaca komunikácia – na právnom základe plnenia zmluvy podľa čl. 6 ods. 1 písm. b) Nariadenia,
(c) vystavovanie a správa účtovných dokladov a vedenie účtovníctva – na právnom základe plnenia zákonných povinností prevádzkovateľa podľa čl. 6 ods. 1 písm. c) Nariadenia, najmä podľa zákona č. 431/2002 Z. z. o účtovníctve a osobitných daňových predpisov,
(d) spracovanie platby za objednané plnenie – na právnom základe plnenia zmluvy podľa čl. 6 ods. 1 písm. b) Nariadenia,
(e) zabezpečenie, prevádzka, ochrana a integrita webového sídla, predchádzanie podvodom a zneužitiu – na právnom základe oprávneného záujmu prevádzkovateľa podľa čl. 6 ods. 1 písm. f) Nariadenia,
(f) preukazovanie, uplatňovanie a obhajovanie právnych nárokov prevádzkovateľa – na právnom základe oprávneného záujmu prevádzkovateľa podľa čl. 6 ods. 1 písm. f) Nariadenia.

(3) Prevádzkovateľ nepoužíva osobné údaje získané v súvislosti s plnením zmluvy na zasielanie marketingových oznámení bez samostatného právneho základu; prípadné zasielanie obchodných oznámení sa uskutočňuje výlučne v rozsahu a za podmienok pripustených osobitnými predpismi.


Článok VI
Spracúvanie pri kontaktovaní prevádzkovateľa


(1) Pri kontaktovaní prevádzkovateľa prostredníctvom kontaktného formulára spracúva prevádzkovateľ údaje poskytnuté dotknutou osobou (najmä meno, e-mailovú adresu, prípadne telefónne číslo, predmet a obsah správy) na účel prijatia, posúdenia a vybavenia dopytu a odpovede naň.

(2) Odoslanie správy je podmienené udelením súhlasu so spracúvaním osobných údajov a potvrdením oboznámenia sa s týmito Zásadami. Súhlas je dobrovoľný; bez jeho udelenia nie je odoslanie správy prostredníctvom formulára možné.

(3) Záznam o udelení súhlasu vrátane technických údajov potrebných na jeho preukázanie spracúva prevádzkovateľ na účel plnenia svojej zodpovednosti podľa čl. 5 ods. 2 Nariadenia.


Článok VII
Spracúvanie pri objednávke a fakturácii


(1) Pri vytvorení objednávky spracúva prevádzkovateľ osobné údaje objednávateľa v rozsahu nevyhnutnom na uzavretie a plnenie zmluvy, dodanie objednaného digitálneho obsahu, vystavenie účtovného dokladu a vedenie účtovnej a daňovej evidencie.

(2) Rozsah spracúvaných údajov sa líši podľa toho, či objednávateľom je fyzická osoba nepodnikateľ alebo podnikateľský subjekt; v prípade podnikateľského subjektu spracúva prevádzkovateľ aj jeho identifikačné údaje potrebné na vystavenie účtovného dokladu.

(3) Údaje uvedené na účtovnom doklade prevádzkovateľ uchováva ako súčasť účtovnej dokumentácie po dobu ustanovenú osobitnými predpismi.

(4) Objednávateľ zodpovedá za správnosť, úplnosť a pravdivosť údajov, ktoré pri objednávke poskytne. Prevádzkovateľ nezodpovedá za následky vyplývajúce z poskytnutia nesprávnych alebo neúplných údajov.


Článok VII
Spracúvanie pri platbách


(1) Platba za objednané plnenie sa uskutočňuje bezhotovostne prostredníctvom poskytovateľa platobných služieb, ktorý vystupuje ako samostatný subjekt zodpovedný za spracúvanie údajov v rozsahu vykonania platby.

(2) Údaje o platobnej karte dotknutá osoba zadáva priamo v prostredí poskytovateľa platobných služieb. Tieto údaje neprechádzajú systémami prevádzkovateľa a prevádzkovateľ ich neuchováva.

(3) Prevádzkovateľ spracúva výlučne bezpečné metaúdaje o platbe, ktoré sú nevyhnutné na identifikáciu, priradenie a zaúčtovanie transakcie (najmä identifikátor transakcie, stav a sumu platby).


Článok IX
Automatizovaná komunikácia


(1) V súvislosti s vybavením dopytu a plnením zmluvy zasiela prevádzkovateľ dotknutej osobe automatizované potvrdzujúce a transakčné oznámenia (najmä potvrdenie o prijatí správy a potvrdenie objednávky spolu s informáciou o jej vybavení).

(2) Tieto oznámenia majú prevádzkový a zmluvný charakter; spracúvanie sa vykonáva na právnom základe plnenia zmluvy podľa čl. 6 ods. 1 písm. b) Nariadenia, prípadne oprávneného záujmu prevádzkovateľa podľa čl. 6 ods. 1 písm. f) Nariadenia. Nejde o marketingové oznámenia.


Článok X
Technické a prevádzkové údaje


(1) Pri prístupe na webové sídlo a jeho používaní dochádza k spracúvaniu technických údajov, najmä IP adresy a obdobných technických identifikátorov, ktoré sa podľa Nariadenia považujú za osobné údaje


(2) Tieto údaje spracúva prevádzkovateľ na účel zabezpečenia prevádzky, stability a bezpečnosti webového sídla, predchádzania neoprávnenému prístupu, zneužitiu a podvodom, ako aj na účel preukazovania a obhajovania právnych nárokov, a to na právnom základe oprávneného záujmu podľa čl. 6 ods. 1 písm. f) Nariadenia.

(3) Technické a prevádzkové údaje sa uchovávajú len po dobu nevyhnutnú na dosiahnutie uvedených účelov.


Článok XI
Automatizované rozhodovanie a profilovanie


Prevádzkovateľ nevykonáva automatizované individuálne rozhodovanie vrátane profilovania, ktoré by malo právne účinky týkajúce sa dotknutej osoby alebo by ju podobne významne ovplyvňovalo v zmysle čl. 22 Nariadenia.


TRETIA ČASŤ
PRÍJEMCOVIA A PRENOS ÚDAJOV


Článok XII
Príjemcovia a sprostredkovatelia


(1) Osobné údaje spracúva predovšetkým samotný prevádzkovateľ. Na zabezpečenie niektorých činností využíva prevádzkovateľ starostlivo vybraných sprostredkovateľov a poskytovateľov služieb, ktorí poskytujú dostatočné záruky na prijatie primeraných technických a organizačných opatrení a ktorí spracúvajú osobné údaje výlučne na základe zmluvy a podľa pokynov prevádzkovateľa.

(2) Príjemcami osobných údajov môžu byť podľa povahy spracúvania najmä tieto kategórie subjektov:
(a) poskytovatelia hostingu, serverovej a komunikačnej infraštruktúry,
(b) poskytovatelia platobných služieb v rozsahu nevyhnutnom na vykonanie platby,
(c) osoby zabezpečujúce vedenie účtovníctva a súvisiace daňové a právne poradenstvo,
(d) banka prevádzkovateľa v rozsahu nevyhnutnom na realizáciu platobného styku,
(e) orgány verejnej moci a iné subjekty, ak povinnosť poskytnúť údaje vyplýva z osobitného predpisu.

(3) Prevádzkovateľ neposkytuje osobné údaje iným subjektom než tým, ktorí sú nevyhnutní na dosiahnutie účelu spracúvania alebo ktorých oprávnenie vyplýva zo zákona, a v žiadnom prípade ich nezverejňuje verejnosti ani neposkytuje tretím stranám na ich marketingové účely.


Článok XIII
Prenos do tretích krajín


(1) Prevádzkovateľ spracúva osobné údaje spravidla na území Slovenskej republiky a v rámci Európskeho hospodárskeho priestoru.

(2) Ak v jednotlivých prípadoch dochádza pri využití niektorých poskytovateľov služieb k spracúvaniu osobných údajov aj mimo Európskeho hospodárskeho priestoru, prevádzkovateľ zabezpečuje, aby sa takýto prenos uskutočňoval výlučne pri splnení podmienok podľa kapitoly V Nariadenia, najmä na základe rozhodnutia Európskej komisie o primeranosti alebo na základe primeraných záruk, ako sú štandardné zmluvné doložky prijaté Európskou komisiou.

(3) Dotknutá osoba má právo vyžiadať si informáciu o uplatnených zárukách prostredníctvom kontaktných údajov.


ŠTVRTÁ ČASŤ
DOBA UCHOVÁVANIA A BEZPEČNOSŤ


Článok XIV
Doba uchovávania osobných údajov


(1) Prevádzkovateľ uchováva osobné údaje len po dobu nevyhnutnú na dosiahnutie účelu, na ktorý boli získané, alebo po dobu ustanovenú osobitnými predpismi.

(2) Pre jednotlivé kategórie spracúvania platí:
(a) účtovné doklady a údaje na nich uvedené sa uchovávajú po dobu desiatich rokov v súlade so zákonom č. 431/2002 Z. z. o účtovníctve a osobitnými daňovými predpismi,
(b) údaje súvisiace s uzavretou zmluvou sa uchovávajú po dobu trvania zmluvného vzťahu a následne po dobu plynutia príslušných premlčacích a zákonných lehôt na účel preukazovania, uplatňovania a obhajovania právnych nárokov,
(c) údaje z komunikácie a dopytov sa uchovávajú po dobu nevyhnutnú na vybavenie dopytu a primeranú dobu po ňom, najneskôr však do odvolania súhlasu, ak bol právnym základom súhlas,
(d) záznamy o udelení a odvolaní súhlasu sa uchovávajú po dobu, počas ktorej môže byť preukázanie súhlasu potrebné na splnenie zodpovednosti prevádzkovateľa,
(e) technické a prevádzkové údaje sa uchovávajú po nevyhnutnú prevádzkovú dobu na bezpečnostné a prevádzkové účely.

(3) Po uplynutí doby uchovávania prevádzkovateľ osobné údaje zlikviduje alebo anonymizuje spôsobom, ktorý zabráni ich opätovnej identifikácii.


Článok XV
Bezpečnosť spracúvania


(1) Prevádzkovateľ prijal a uplatňuje primerané technické a organizačné opatrenia na zabezpečenie osobných údajov pred náhodným alebo nezákonným zničením, stratou, zmenou, neoprávneným poskytnutím alebo prístupom, zodpovedajúce povahe, rozsahu a účelu spracúvania a možným rizikám pre práva a slobody dotknutých osôb.

(2) Osobné údaje sú uchovávané v zabezpečenom prostredí s prístupom obmedzeným na oprávnené osoby. Komunikácia medzi prehliadačom dotknutej osoby a webovým sídlom je chránená šifrovaním.

(3) Osoby, ktoré u prevádzkovateľa prichádzajú do styku s osobnými údajmi, sú poučené o povinnosti zachovávať mlčanlivosť a o zásadách bezpečného zaobchádzania s osobnými údajmi; povinnosť mlčanlivosti trvá aj po skončení ich činnosti.


PIATA ČASŤ
PRÁVA DOTKNUTEJ OSOBY


Článok XI
Prehľad práv


(1) Dotknutej osobe patria vo vzťahu k spracúvaniu jej osobných údajov práva ustanovené Nariadením a zákonom o ochrane osobných údajov, najmä:
(a) právo na prístup k osobným údajom,
(b) právo na opravu,
(c) právo na výmaz,
(d) právo na obmedzenie spracúvania,
(e) právo na prenosnosť údajov,
(f) právo namietať proti spracúvaniu,
(g) právo kedykoľvek odvolať súhlas,
(h) právo podať návrh na začatie konania, resp. sťažnosť dozornému orgánu.

(2) Uplatnenie týchto práv podlieha podmienkam a obmedzeniam vyplývajúcim z Nariadenia; niektoré práva nemožno uplatniť v rozsahu, v akom je spracúvanie nevyhnutné na splnenie zákonnej povinnosti prevádzkovateľa alebo na uplatnenie či obhajobu jeho právnych nárokov.


Článok XVII
Právo na prístup


Dotknutá osoba má právo získať od prevádzkovateľa potvrdenie o tom, či sa spracúvajú jej osobné údaje, a ak áno, právo získať prístup k týmto údajom a k informáciám podľa čl. 15 Nariadenia. Ak prevádzkovateľ spracúva veľké množstvo údajov dotknutej osoby, môže ju vyzvať, aby svoju žiadosť spresnila na konkrétne údaje alebo spracovateľské operácie.


Článok VIII
Právo na opravu


Dotknutá osoba má právo na to, aby prevádzkovateľ bez zbytočného odkladu opravil nesprávne osobné údaje, ktoré sa jej týkajú, a s ohľadom na účel spracúvania aj na doplnenie neúplných osobných údajov. Dotknutá osoba je povinná oznámiť prevádzkovateľovi zmenu svojich údajov bez zbytočného odkladu.


Článok XIX
Právo na výmaz


(1) Dotknutá osoba má právo na to, aby prevádzkovateľ bez zbytočného odkladu vymazal osobné údaje, ktoré sa jej týkajú, ak je splnený niektorý z dôvodov podľa čl. 17 Nariadenia, najmä ak osobné údaje už nie sú potrebné na účel, na ktorý boli získané, alebo ak bol odvolaný súhlas a neexistuje iný právny základ spracúvania.
(2) Právo na výmaz sa neuplatní v rozsahu, v akom je spracúvanie nevyhnutné najmä na splnenie zákonnej povinnosti prevádzkovateľa alebo na preukazovanie, uplatňovanie či obhajovanie právnych nárokov.


Článok XX
Právo na obmedzenie spracúvania


Dotknutá osoba má právo na to, aby prevádzkovateľ obmedzil spracúvanie jej osobných údajov v prípadoch ustanovených v čl. 18 Nariadenia, najmä ak napadne správnosť údajov, a to počas obdobia overovania ich správnosti.


Článok XXI
Právo na prenosnosť údajov


V rozsahu, v akom sa spracúvanie zakladá na súhlase alebo na zmluve a vykonáva sa automatizovanými prostriedkami, má dotknutá osoba právo získať osobné údaje, ktoré poskytla prevádzkovateľovi, v štruktúrovanom, bežne používanom a strojovo čitateľnom formáte a právo preniesť ich ďalšiemu prevádzkovateľovi za podmienok podľa čl. 20 Nariadenia.


Článok XXII
Právo namietať


(1) Dotknutá osoba má právo kedykoľvek namietať z dôvodov týkajúcich sa jej konkrétnej situácie proti spracúvaniu osobných údajov, ktoré sa vykonáva na právnom základe oprávneného záujmu prevádzkovateľa.

(2) Prevádzkovateľ po doručení námietky ďalej nespracúva dotknuté osobné údaje, ak nepreukáže nevyhnutné oprávnené dôvody na spracúvanie, ktoré prevažujú nad záujmami, právami a slobodami dotknutej osoby, alebo dôvody na preukazovanie, uplatňovanie či obhajovanie právnych nárokov.


Článok XXIII
Právo odvolať súhlas


Ak je spracúvanie založené na súhlase, dotknutá osoba má právo súhlas kedykoľvek odvolať prostredníctvom kontaktných údajov. Odvolanie súhlasu nemá vplyv na zákonnosť spracúvania založeného na súhlase pred jeho odvolaním a nedotýka sa spracúvania, ktoré sa vykonáva na inom právnom základe.


Článok XXIV
Právo podať návrh dozornému orgánu


Dotknutá osoba má právo podať návrh na začatie konania o ochrane osobných údajov, resp. sťažnosť, dozornému orgánu, ktorým je: Úrad na ochranu osobných údajov Slovenskej republiky Hraničná 12, 820 07 Bratislava 27, Slovenská republika webové sídlo: www.dataprotection.gov.sk


Článok XXV
Spôsob uplatnenia práv a podmienky vybavenia


(1) Práva podľa tejto časti môže dotknutá osoba uplatniť prostredníctvom kontaktných údajov.

(2) Prevádzkovateľ je oprávnený a v záujme ochrany práv dotknutej osoby aj povinný spôsobom primeraným okolnostiam overiť totožnosť žiadateľa. Ak má prevádzkovateľ oprávnené pochybnosti o totožnosti osoby, ktorá žiadosť podala, môže požiadať o poskytnutie dodatočných informácií potrebných na potvrdenie totožnosti.

(3) Prevádzkovateľ vybaví žiadosť bez zbytočného odkladu, najneskôr do jedného mesiaca od jej doručenia. Túto lehotu môže prevádzkovateľ v odôvodnených prípadoch s ohľadom na zložitosť a počet žiadostí predĺžiť o ďalšie dva mesiace, o čom dotknutú osobu informuje.

(4) Informácie a oznámenia pri vybavovaní žiadostí poskytuje prevádzkovateľ bezodplatne. Ak je žiadosť zjavne neopodstatnená alebo neprimeraná, najmä pre jej opakujúcu sa povahu, prevádzkovateľ môže v súlade s čl. 12 ods. 5 Nariadenia požadovať primeraný poplatok zohľadňujúci administratívne náklady alebo môže odmietnuť žiadosti vyhovieť.
ŠIESTA ČASŤ
COOKIES A LOKÁLNE ÚLOŽISKO


Článok XXVI
Ukladanie informácií do koncového zariadenia


Webové sídlo využíva súbory cookie a obdobné technológie vrátane lokálneho úložiska prehliadača, prostredníctvom ktorých dochádza k ukladaniu informácií do koncového zariadenia návštevníka alebo k prístupu k informáciám už uloženým v takomto zariadení, a to v súlade s § 109 zákona č. 452/2021 Z. z. o elektronických komunikáciách a s Nariadením.

Ukladanie informácií, ktoré nie sú nevyhnutné, sa uskutočňuje len na základe súhlasu návštevníka udeleného prostredníctvom nástroja na správu súhlasu zobrazeného pri návšteve webového sídla.


Článok XXVII
Kategórie a účel


(1) Webové sídlo používa:
(a) nevyhnutné technológie, ktoré sú potrebné na riadne fungovanie webového sídla a poskytnutie služby výslovne vyžiadanej návštevníkom; tieto sa používajú vždy a nevyžadujú súhlas,
(b) analytické technológie, ktoré slúžia na vyhodnocovanie využívania webového sídla a zlepšovanie jeho obsahu, štruktúry a používateľského prostredia; tieto sa aktivujú výlučne po udelení súhlasu návštevníka.

(2) Údaje získané prostredníctvom analytických technológií prevádzkovateľ nevyužíva na kontaktovanie návštevníka a neposkytuje ich tretím stranám na marketingové účely.


Článok XXVIII
Správa a odvolanie súhlasu


(1) Návštevník môže súhlas s používaním nie nevyhnutných technológií kedykoľvek udeliť alebo odmietnuť prostredníctvom nástroja na správu súhlasu, prípadne zmenou nastavení svojho internetového prehliadača.
(2) Odmietnutie nie nevyhnutných technológií nemá vplyv na základnú funkčnosť a dostupnosť webového sídla; môže však ovplyvniť rozsah niektorých voliteľných funkcií.


SIEDMA ČASŤ
ZÁVEREČNÉ USTANOVENIA


Článok XXIX
Zmeny zásad


(1) Prevádzkovateľ je oprávnený tieto Zásady kedykoľvek aktualizovať, najmä v dôsledku zmeny právnych predpisov, rozsahu poskytovaných služieb alebo spôsobu spracúvania osobných údajov.

(2) Aktuálne znenie Zásad je vždy zverejnené na webovom sídle prevádzkovateľa. Zmena nadobúda účinnosť dňom zverejnenia, ak nie je v Zásadách uvedený neskorší deň účinnosti.


Článok XXX
Účinnosť


(1) Tieto Zásady tvoria neoddeliteľnú súčasť súboru právnych dokumentov prevádzkovateľa zverejnených na webovom sídle a dopĺňajú všeobecné obchodné podmienky a ďalšie právne dokumenty prevádzkovateľa.

(2) Tieto Zásady nadobúdajú účinnosť dňa 01.07.2026 a nahrádzajú všetky predchádzajúce znenia.

